METK nõuandeteenistus

Ringbiomajandus aianduse ja põllumajanduse väiketoidutootjale
2026-01-05 - 2026-01-06 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg: kevad 2026
Maht: 2,3 EKAP / 80 ak h (60 kontakttundi)
Hind: Osalejale tasuta, rahastatakse Euroopa Liidu taasterahastu NextGenerationEU vahenditest “Roheoskused ettevõtete rohepöörde toetamiseks” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitaja: Räpina Aianduskooli keskkonnakaitse ja aianduse eriala õpetajad; kaasatud on välislektorid Eesti ülikoolidest.
Koolitusjuht: Elina Oeselg, 56671936, elina.oeselg@aianduskool.ee
Käesolev koolitus on teine osa kahe-osaliselt koolitusest. Esimene osa on Sissejuhatus ringmajandusse aianduse ja põllumajanduse väiketoidutootjatele.
Sihtgrupp
Tegevad ja tegevust alustavad väiketoidutootjad.
Koolituse alustamise tingimus: Osaleja mõistab ringmajanduse põhimõtteid ja kliimamuutuste olemust ning mõjusid.
Õpiväljund
Kursuse läbinu koostab ettevõtte ringmajanduslikku analüüsi ja teeb ettepanekuid edasiste arenguvõimaluste kohta antud teemal.
Registreeru koolitusele SIIT.

BASF Agro talveseminar 2026
2026-01-20 | Järvamaa, Järvamaa, Eesti
BASF Agro talveseminar 2026 toimub teisipäeval, 20. jaanuaril 2026 Paide Muusika- ja Teatrimajas.
Lisainfo:
Karen Uudeberg
Baltic Campaign Marketing and Administration Officer
Mobile: +372 503 1691
Email: karen.uudeberg@partners.basf.com

Northern Roots 2026
2026-01-21 08:00 - 2026-01-22 17:00 (Europe/Tallinn) | Tallinn
Northern Roots 2026 – Taastava Põllumajanduse Foorum

Kolmapäev, 21. jaanuar kell 09:00 – Neljapäev, 22. jaanuar 2026 kell 17:00
Kultuurikatel, Tallinn

Northern Roots Foorum tuleb taas!
Kahe päeva jooksul toob foorum kokku taastava põllumajanduse eksperdid, teadlased ja praktikud üle maailma, et arutada, kuidas kujundada põllumajanduse tulevikku viisil, mis hoiab meie mulda ja keskkonda, pakub täisväärtuslikku toitu ning on majanduslikult jätkusuutlik.
Foorumi eesmärk on edendada uue põlvkonna põllumajanduse levikut Balti- ja Põhjamaades, pakkudes platvormi teadmistevahetamiseks ja koostööks nii väikestes fookusgruppides kui ka riiklikul tasandil.
Ootame kõiki, kes tunnevad huvi uuenduslike ja praktiliste lahenduste vastu, mis toetavad põllumajandusettevõtete elujõulisust.
PS! Ürituse pealaval on eestikeelne tõlge.
Lisainfo: www.northernroots.eu
AMETLIK HOTELL
Foorumi osalejatele pakume soodushinda Tallink Spa Hotellis, mis asub vaid 1-minutilise jalutuskäigu kaugusel Kultuurikatlast.
Broneeri ööbimine Tallink Spa Hotelli veebilehel ja kasuta sooduskoodi agriculture. Soodushind kehtib 20.-23.01.2026 öödele.

Taimekaitse täienduskoolitus professionaalsele taimekaitsevahendi kasutajale
2026-01-28 09:00 - 18:30, 2026-03-11 09:00 - 18:30, 2026-04-02 09:00 - 18:30 | Veebis, Eesti
Koht: Räpina Aianduskool, Aianduse 6, Räpina ja VEEBIS, MS Teams keskkonnas
Aeg: 10.12.2025 HÜBRIIDKOOLITUS, algus kell 9.00
28.01.2026 veebikoolitus, algus kell 9:00
11.03.2026 hübriidkoolitus, algus kell 9.00
02.04.2026 veebikoolitus, algus kell 9:00
Maht tundides: 11 ak tundi
Õppe keel: eesti keel
Hind: 85 €
Koolitajad: Tairi Kruusma, Mart Kiisküla
Koolitusjuht: Elina Oeselg, 56 671 936, elina.oeselg@aianduskool.ee
Sihtrühm: Põllumajandus- ja metsandussektoris hõivatud isikud. Taimekaitse täienduskoolitusel saavad osaleda taimekaitsetöödega tegelevad inimesed, kelle taimekaitse tunnistus EI OLE veel aegunud! Taimekaitsetunnistuse kehtivust saad kontrollida SIIT. Kui tunnistuse kehtivus on juba lõppenud, saate uue tunnistuse kui läbite taas aluskoolituse.
Õppe alustamise ja eduka läbimise tingimusteks on:

arvutialased oskused tavakasutaja tasemel,
igal veebis osalejal vajalik töökorras kaamera, mikrofoni ja kõlaritega arvuti,
eesti keele oskus vähemalt B1 tasemel,
digiallkirjastamise võimalus ning dokumentide digiallkirjastamise oskus (ID kaardi või Mobiil-IDga) veebikoolitusena läbimiseks,
registreerumisel edastada osaleja isiklik telefoni number ja e-posti aadress (mitte ametikoha/ettevõtte oma).

Õpiväljundid
Koolituse läbinu:

Teab ja oskab rakendada kehtivaid taimekaitsealaseid õigusakte;
teab turule lubatud taimekaitsevahendeid ning kasutab ja hoiustab neid ohutult;
eristab taimekultuuride kahjustajaid, umbrohte ja nende tõrjevõimalusi, sh. integreeritud taimekaitse;
valmistab nõuetekohaselt, ohutult taimekaitseseadme tööks ette;
arvutab taimekaitsevahendi töölahuse kulunormi lähtuvalt pihustitest, liikumiskiirusest, töörõhust, ilmastikust jne;
on teadlikum ja kogenum taimekaitsevahendite ohutul kasutamisel.

Käesoleva koolituse õppekava koostamise alus on Põllumajandusministeeriumi määrus 18.11.2013 nr.67 „Taimekaitsekoolituse programmi, taimekaitsekoolitusel käsitlevate teemade ja koolituse kestuse nõuded“.
Taimekaitse koolitus lõpeb eksamiga. Eksam on testi vormis.
Hindamine on mitteeristav: arvestatud, mittearvestatud. Koolitusel osalenule ja edukalt eksami sooritanule väljastatakse Räpina Aianduskooli täienduskoolituse tunnistus, mille alusel väljastab Põllumajandus- ja Toiduamet vastava sihtgrupi taimekaitsetöötaja tunnistuse.
Registreeri: https://koolitus.aianduskool.ee/event/taimekaitse-taienduskoolitus/

Keskkonnasäästlik köögiviljaistikute kasvatamine
2026-02-02 - 2026-02-03 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina
Aeg: veebruar 2026
Maht: 1,4 EKAP / 50 ak h (42 kontakttundi)
Hind: Osalejale tasuta, rahastatakse Euroopa Liidu taasterahastu NextGenerationEU vahenditest “Roheoskused ettevõtete rohepöörde toetamiseks” meetme raames haridus- ja teadusministri 23.01.2025 käskkirja nr 1.1-2/25/10 alusel.
Koolitajad: Anu Käär, Räpina Aianduskooli kutseõpetaja (köögiviljakasvataja meisteraednik tase 5);
Tairi Kruusma, Räpina Aianduskooli kutseõpetaja;
Marge Starast, Räpina Aianduskooli kutseõpetaja.
Koolitusjuht: Elina Oeselg, 56 671 936, elina.oeselg@aianduskool.ee
Sihtrühm
Alustavad aiandustootjad, uue haruna istikute tootmisega alustavad tegevad aianduse väiketootmisettevõtted.
Koolituse alustamise tingimused: Olemas algteadmised taimekasvatusest.
Õpiväljundid
Kursuse läbinu:

Hindab ja analüüsib nutikaid ja traditsioonilisi paljundamise meetodeid (seemnete külvamine, pistikute tegemine).
Rakendab teadmisi ja oskusi erinevate köögiviljade ettekasvatuses katmikalal, reguleerides kasvutingimusi.
Eristab paljundamiseks ja istikute kasvatamiseks sobilikke substraate ning kirjeldab nende omadusi selges ja korrektses eesti keeles.
Teostab praktilisi köögivilja istikute hooldustöid, sealhulgas kastmist, väetamist ja kujundamist keskkonnasäästlikkuse põhimõtetest lähtuvalt.

Registreeru koolitusele SIIT.

Baltic Agro talveseminar 2026
2026-02-04 10:00 - 2026-02-05 15:00 | Tartu, Eesti
Talveseminar 2026 toimub 4. ja 5. veebruaril Tartus. Vali omale sobiv päev ja tule kohale!

Baltic Agro talveseminari fookuses on möödunud hooaja saagid, uued tehnoloogiad ja praktilised valikud taimekasvatuses. Kas ja kuidas panustada kvaliteeti?

Talv toob taas kokku põllumehed ja erialaeksperdid, et arutada kõige põletavamaid teemasid Eesti põllumajanduses.

Baltic Agro talveseminar 2026

Praktilised teadmised, mis aitavad hakkama saada ka ekstreemsetes tingimustes.
Oled oodatud Baltic Agro talvisele taimekasvatusseminarile. Keskendume ühele kõige olulisemale küsimusele tänases põllumajanduses: kuidas tagada stabiilsus ja kvaliteet põllul ka siis, kui ilmastik ja turuolukord on ettearvamatud.
Seminari teemad
Selle aasta seminariprogramm toob lavale kodumaised ja rahvusvahelised eksperdid, Baltic Agro spetsialistid ja tegevpõllumehed. Ettekannetes tulevad arutlusele järgmised teemad:

Baltic Agro tegemised 2026. aastal
Kuhu kadus 2025. aasta rekordsaak?
E-vita seemnetöötluse lahendus kahe riigi kogemusel
Taimekaitse ristteel: säästa või investeerida?
Investeeringute tegemine ebakindlal ajal

Registreerimine algab peagi
Täpsema päevakava, esinejad ja registreerimisinfo avaldame lähinädalatel.
Seniks broneeri aeg kalendris ja hoia silm peal meie kodulehel ning sotsiaalmeedias.

Väärtuslikud püsirohumaad ja rohumaade liigirikkus
2026-02-10 10:00 - 15:00 | Järvamaa, Järvamaa, Eesti
Eesti Põllumajandus-Kaubanduskoja infopäev “Väärtuslikud püsirohumaad ja rohumaade liigirikkus”
Toimumisaeg: 10. veebruar 2026 kell 10.00 (6 akadeemilist tundi)
Toimumiskoht: Paide, Wittenstein tegevusmuuseum
Registreerimine on avatud SIIN.
Päevakavas*:
/koostamisel/
Lisainfo: Marge Mänd, EPKK projektijuht, e-post: marge@epkk.ee, tel: 53009034
Sündmus toimub Euroopa Liidu ühise strateegiakava 2023-2027 kohase Põllumajanduse teadmussiirde ja innovatsiooni süsteemi (AKIS) arendamise toetuse raames, rahastab Euroopa Maaelu Põllumajandusfond.

Taimekaitse aluskoolitus professionaalsele taimekaitsevahendite kasutajale
2026-02-16 09:00 - 2026-02-18 17:00 | Põlvamaa, Põlvamaa, Eesti
Koht: Räpina Aianduskool, Aianduse 6, Räpina, algusega kell 9.00
Toimumise aeg: 16.02. – 18.02.2026 (3 kontaktõppe päeva), õppepäevade algus kell 9.00
Maht tundides: 27 ak tundi
Õppe keel: eesti keel
Hind: 190€
Koolitajad: Tairi Kruusma, Mart Kiisküla ja Merike Aomets
Koolitusjuht: Elina Oeselg, 56 671 936, elina.oeselg@aianduskool.ee
Sihtrühm: Põllumajandus- ja metsandussektoris hõivatud isikud. Põllumehed, metsaomanikud jt. esmakordsed taimekaitsetunnistuse taotlejad; kehtivuse ületanud taimekaitsetunnistusega isikud, kes vajavad kehtivat tunnistust.
Õppe alustamise ja eduka läbimise tingimusteks on:

arvutialased oskused tavakasutaja tasemel,
eesti keele oskus vähemalt B1 tasemel,
registreerumisel edastada osaleja isiklik telefoni number ja e-posti aadress (mitte ametikoha/ettevõtte oma).

Õpiväljundid
Koolituse läbinu:

Teab ja oskab rakendada kehtivaid taimekaitsealaseid õigusakte;
teab turule lubatud taimekaitsevahendeid ning kasutab ja hoiustab neid ohutult;
eristab taimekultuuride kahjustajaid, umbrohte ja nende tõrjevõimalusi, sh. integreeritud taimekaitse;
valmistab nõuetekohaselt, ohutult taimekaitseseadme tööks ette;
arvutab taimekaitsevahendi töölahuse kulunormi lähtuvalt pihustitest, liikumiskiirusest, töörõhust, ilmastikust jne;
on teadlikum ja kogenum taimekaitsevahendite ohutul kasutamisel.

Käesoleva koolituse õppekava koostamise alus on Põllumajandusministeeriumi määrus 18.11.2013 nr.67 „ Taimekaitsekoolituse programmi, taimekaitsekoolitusel käsitlevate teemade ja koolituse kestuse nõuded“.
Taimekaitse koolitus lõpeb eksamiga. Eksam on kaheosaline: I osas tuleb täita test ja II osas tuleb piltidelt ära tunda taimekahjustajad (umbrohud, haigused, kahjurid).
Hindamine on mitteeristav: arvestatud, mittearvestatud.
Koolitusel osalenule ja edukalt eksami sooritanule väljastatakse Räpina Aianduskooli täienduskoolituse tunnistus, mille alusel väljastab Põllumajandus- ja Toiduamet vastava sihtgrupi taimekaitsetöötaja tunnistuse.
Kursusel osalemiseks on vajalik eelregistreerimine, sest kohtade arv on piiratud. Registreerimine kursusele lõpetatakse 5 tööpäeva enne koolituse algust või õppegrupi täitumisel. Lisainfo koolitusjuhilt. Räpina Aianduskoolil on õigus õppegrupi mittetäitumise korral toimumise aega edasi lükata või koolitus ära jätta.
Registreerumine kooli kodulehel:
Taimekaitse aluskoolitus professionaalsele taimekaitsevahendite kasutajale.

Agronoomia 2026
2026-03-11 08:00 - 17:00 | Tartu, Eesti
Eesti Maaülikool kutsub kõiki osalema teaduslik-praktilisel konverentsil “Agronoomia 2026”, mis toimub 11. märtsil 2026.a. Tartus, EMÜ aulas, Kreutzwaldi 1a.
Konverentsi korraldab Eesti Maaülikooli põllumajandus- ja keskkonnainstituut koostöös Maaelu Teadmuskeskusega.
Kavas on kümme kutsutud suulist ettekannet. Lisaks oodatakse stendiettekandeid kõigist agronoomia valdkondadest.
Teemadele piiranguid ei seata, kuid korraldajad rõhutavad praktilise sõnumi olulisust. Ettekanded ei pea tuginema kogumikku esitatava artikli materjalile.

Ootame artikleid avaldamiseks konverentsi veebikogumikus. Agronoomia_2026_artiklinõuded
Olulised kuupäevad on:

detsember 2025 – artikli pealkirja esitamise tähtaeg.

12. jaanuar 2026 – nõuetekohaselt vormistatud artikli esitamise tähtaeg e-posti aadressidele maarika.alaru@emu.ee (Maarika Alaru) ja mailiis.korge@emu.ee (Mailiis Korge).

Maarika Alaru, Mailiis Korge, Evelin Loit-Harro
Taimekasvatuse ja taimebioloogia õppetool
